Υπόθεση C‑378/12

Nnamdi Onuekwere

κατά

Secretary of State for the Home Department

[αίτηση του Upper Tribunal (Immigration and Asylum Chamber), London για την έκδοση προδικαστικής αποφάσεως]

«Προδικαστική παραπομπή — Οδηγία 2004/38/ΕΚ — Άρθρο 16, παράγραφοι 2 και 3 — Δικαίωμα μόνιμης διαμονής των υπηκόων τρίτων χωρών μελών της οικογένειας πολίτη της Ένωσης — Συνυπολογισμός των περιόδων φυλακίσεως των υπηκόων αυτών»

Περίληψη — Απόφαση του Δικαστηρίου (δεύτερο τμήμα) της 16ης Ιανουαρίου 2014

Ιθαγένεια της Ένωσης – Δικαίωμα ελεύθερης κυκλοφορίας και ελεύθερης διαμονής στο έδαφος των κρατών μελών – Οδηγία 2004/38 – Δικαίωμα μόνιμης διαμονής των υπηκόων τρίτων χωρών, μελών της οικογένειας πολίτη της Ένωσης που έχει αποκτήσει το δικαίωμα αυτό στο κράτος μέλος υποδοχής – Απόκτηση του ως άνω δικαιώματος από τον υπήκοο τρίτης χώρας κατόπιν πενταετούς συνεχούς διαμονής με τον πολίτη της Ένωσης στο κράτος μέλος υποδοχής – Συνυπολογισμός των περιόδων φυλακίσεως που εκτίει ο εν λόγω υπήκοος στο κράτος μέλος αυτό – Αποκλείεται (Οδηγία 2004/38 του Ευρωπαϊκού Κοινοβουλίου και του Συμβουλίου, άρθρο 16 § 2) Ιθαγένεια της Ένωσης – Δικαίωμα ελεύθερης κυκλοφορίας και ελεύθερης διαμονής στο έδαφος των κρατών μελών – Οδηγία 2004/38 – Δικαίωμα μόνιμης διαμονής των υπηκόων τρίτων χωρών, μελών της οικογένειας πολίτη της Ένωσης που έχει αποκτήσει το δικαίωμα αυτό στο κράτος μέλος υποδοχής – Απόκτηση του ως άνω δικαιώματος από τον υπήκοο τρίτης χώρας κατόπιν πενταετούς συνεχούς διαμονής με τον πολίτη της Ένωσης στο κράτος μέλος υποδοχής – Διακοπή του αδιαλείπτου της διαμονής από περιόδους φυλακίσεως που εκτίει ο εν λόγω υπήκοος στο κράτος μέλος αυτό – Αποκλείει την απόκτηση (Οδηγία 2004/38 του Ευρωπαϊκού Κοινοβουλίου και του Συμβουλίου, άρθρο 16 §§ 2 και 3)

Το άρθρο 16, παράγραφος 2, της οδηγίας 2004/38, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, έχει την έννοια ότι οι περίοδοι φυλακίσεως που εκτίει στο κράτος μέλος υποδοχής υπήκοος τρίτης χώρας, μέλος της οικογένειας πολίτη της Ένωσης που έχει αποκτήσει δικαίωμα μόνιμης διαμονής στο κράτος μέλος αυτό κατά τη διάρκεια των ως άνω περιόδων, δεν μπορούν να συνυπολογιστούν για την απόκτηση εκ μέρους του υπηκόου αυτού δικαιώματος μόνιμης διαμονής κατά την έννοια της διατάξεως αυτής. Ειδικότερα, η απόκτηση, σύμφωνα με το άρθρο 16, παράγραφος 2, του δικαιώματος μόνιμης διαμονής των μελών της οικογένειας πολίτη της Ένωσης που δεν είναι υπήκοοι κράτους μέλους εξαρτάται σε κάθε περίπτωση όχι μόνο από το αν ο εν λόγω πολίτης πληροί ο ίδιος τις προϋποθέσεις που προβλέπει το άρθρο 16, παράγραφος 1, της οδηγίας 2004/38 αλλά επίσης και από το αν τα εν λόγω μέλη της οικογένειας διέμειναν νομίμως «με» τον εν λόγω πολίτη αδιαλείπτως κατά το επίμαχο χρονικό διάστημα, το δε μόριο «με» καθιστά αυστηρότερη την προϋπόθεση τα εν λόγω μέλη να πρέπει να συνοδεύουν ή να μεταβαίνουν προς συνάντηση με τον πολίτη αυτόν. Ο νομοθέτης της Ένωσης εξάρτησε την απόκτηση δικαιώματος μόνιμης διαμονής κατά το άρθρο 16, παράγραφος 1, της οδηγίας 2004/38 από την ένταξη του πολίτη της Ένωσης στο κράτος μέλος υποδοχής. Η ένταξη αυτή, στην οποία στηρίζεται η κτήση του δικαιώματος μόνιμης διαμονής βασίζεται όχι μόνο σε γεωγραφικά ή χρονικά κριτήρια, αλλά επίσης σε ποιοτικά, σχετικά με τον βαθμό της εντάξεως του ενδιαφερομένου στο κράτος μέλος υποδοχής. Η επιβολή εκ μέρους του εθνικού δικαστή στερητικής της ελευθερίας ποινής χωρίς αναστολή μπορεί να αποδείξει την εκ μέρους του ενδιαφερομένου έλλειψη σεβασμού προς τις αξίες που εκφράζει η κοινωνία του κράτους μέλους υποδοχής με το ποινικό δίκαιο του κράτους αυτού, με αποτέλεσμα ο συνυπολογισμός των περιόδων φυλακίσεως για την κτήση, εκ μέρους μελών της οικογένειας πολίτη της Ένωσης που δεν είναι υπήκοοι κράτους μέλους, δικαιώματος μόνιμης διαμονής κατά την έννοια του άρθρου 16, παράγραφος 2, της οδηγίας 2004/38 να αντιβαίνει προδήλως στον σκοπό που επιδιώκει η οδηγία αυτή με τη θέσπιση του ως άνω δικαιώματος διαμονής. (βλ. σκέψεις 23-27, διατακτ. 1) Το άρθρο 16, παράγραφοι 2 και 3, της οδηγίας 2004/38, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, έχει την έννοια ότι διακόπτουν το αδιάλειπτο της διαμονής περίοδοι φυλακίσεως που εκτίει στο κράτος μέλος υποδοχής υπήκοος τρίτης χώρας, μέλος της οικογένειας πολίτη της Ένωσης που έχει αποκτήσει δικαίωμα μόνιμης διαμονής στο κράτος μέλος αυτό κατά τη διάρκεια των ως άνω περιόδων. Κατά το άρθρο 16, παράγραφος 2, της οδηγίας 2004/38, η απόκτηση δικαιώματος μόνιμης διαμονής από τα μέλη της οικογένειας πολίτη της Ένωσης που δεν είναι υπήκοοι κράτους μέλους εξαρτάται, μεταξύ άλλων προϋποθέσεων, από το αν τα εν λόγω μέλη έχουν διαμείνει νομίμως με τον εν λόγω πολίτη για συνεχές χρονικό διάστημα πέντε ετών. Επιπλέον, η προϋπόθεση αυτή του αδιαλείπτου της νόμιμης διαμονής διασφαλίζει ότι συντρέχει η αναγκαία ένταξη, στην οποία στηρίζεται η κτήση του δικαιώματος μόνιμης διαμονής. (βλ. σκέψεις 29, 30, 32, διατακτ. 2)

Υπόθεση C‑378/12

Nnamdi Onuekwere

κατά

Secretary of State for the Home Department

[αίτηση του Upper Tribunal (Immigration and Asylum Chamber), London για την έκδοση προδικαστικής αποφάσεως]

«Προδικαστική παραπομπή — Οδηγία 2004/38/ΕΚ — Άρθρο 16, παράγραφοι 2 και 3 — Δικαίωμα μόνιμης διαμονής των υπηκόων τρίτων χωρών μελών της οικογένειας πολίτη της Ένωσης — Συνυπολογισμός των περιόδων φυλακίσεως των υπηκόων αυτών»

Περίληψη — Απόφαση του Δικαστηρίου (δεύτερο τμήμα) της 16ης Ιανουαρίου 2014

Ιθαγένεια της Ένωσης — Δικαίωμα ελεύθερης κυκλοφορίας και ελεύθερης διαμονής στο έδαφος των κρατών μελών — Οδηγία 2004/38 — Δικαίωμα μόνιμης διαμονής των υπηκόων τρίτων χωρών, μελών της οικογένειας πολίτη της Ένωσης που έχει αποκτήσει το δικαίωμα αυτό στο κράτος μέλος υποδοχής — Απόκτηση του ως άνω δικαιώματος από τον υπήκοο τρίτης χώρας κατόπιν πενταετούς συνεχούς διαμονής με τον πολίτη της Ένωσης στο κράτος μέλος υποδοχής — Συνυπολογισμός των περιόδων φυλακίσεως που εκτίει ο εν λόγω υπήκοος στο κράτος μέλος αυτό — Αποκλείεται (Οδηγία 2004/38 του Ευρωπαϊκού Κοινοβουλίου και του Συμβουλίου, άρθρο 16 § 2) Ιθαγένεια της Ένωσης — Δικαίωμα ελεύθερης κυκλοφορίας και ελεύθερης διαμονής στο έδαφος των κρατών μελών — Οδηγία 2004/38 — Δικαίωμα μόνιμης διαμονής των υπηκόων τρίτων χωρών, μελών της οικογένειας πολίτη της Ένωσης που έχει αποκτήσει το δικαίωμα αυτό στο κράτος μέλος υποδοχής — Απόκτηση του ως άνω δικαιώματος από τον υπήκοο τρίτης χώρας κατόπιν πενταετούς συνεχούς διαμονής με τον πολίτη της Ένωσης στο κράτος μέλος υποδοχής — Διακοπή του αδιαλείπτου της διαμονής από περιόδους φυλακίσεως που εκτίει ο εν λόγω υπήκοος στο κράτος μέλος αυτό — Αποκλείει την απόκτηση (Οδηγία 2004/38 του Ευρωπαϊκού Κοινοβουλίου και του Συμβουλίου, άρθρο 16 §§ 2 και 3)